
Ghost Rockets 

En svensk UFO-klubs rørende og muntre forsøg på at opklare det 
ultimative mysterium: Teorien om spøgeisesraketterne. 


Ghost Rockets 


CPH:D0X 

5 15 NOVEMBER 2015 



Se traileren til filmen Ghost Rockets, der vises på CPH:Dox. 

Man må gerne både le og fælde en rørt tåre over denne herlige film om en gruppe aldrende, 
svenske UFO-entusiaster, der samles i en fælles drøm om at besvare de største spørgsmål - og 
om at opklare mysteriet om de gådefulde spøgelsesraketter. 

Uidentificerede, flyvende objekter, som siden den kolde krig har holdt foreningens ellers lidt 
indesluttede formand vågen om natten. Men nu skal det være slut! Med opbakning fra hele 
klubben iværksættes en kompliceret mission, der - måske - kan kaste lys over gåden. Men det 
handler ikke kun om livet i rummet. 


Visninger 


Dato 

Tkl 

Sted 

Tor. 05/11 

21:45 

Nordisk Film f alkoner 

Man 09/11 

1630 

Nordisk FHm Palads 

løf. 14/11 

1/00 

Lmplre Bio 

Ons 18/11 

1930 

DOX.X3NIOUR Ejbytninkeren 


Det handler også om livet på jorden, og om at dele 
eksistensens gåder med hinanden. Eller som en af 
foreningens medlemmer spontant og begejstret udbryder til 
sin ven under den årlige generalforsamling på en 
sommerlejr: „Jeg vil vide alt!" Begejstringen er også stor, 
da foreningen får tre nye, yngre medlemmer. 

For selvom spøgelsesraketterne spøger i mosen, og det 
quixotiske projekt ikke er uden besværligheder, så er der 
ingenting som sammenhold og fællesskab, når man bare er 
et lille punktum i universet. 

Programmet for CPH:DOX kan ses her: 
http://cphdox.dk/proqram/film/7id =3071 . 


Tidligere omtaler: 

htto://www. sufoi.dk/ufo-mails/um-2012/um 12-149.ohp#02 og 

http://www.sufoi.dk/ufo-mails/um-2015/uml5-193.php . 
















Nyt fra SUFOI's Fotoafdeling 

Af Ole Henningsen 



Det var en ret kortfattet mail, der tikkede ind hos SUFOI's Fotoafdeling: 

Hejsa. Et stk. foto fra Ishøj. 

Det er taget gennem mit køkkenvindue, og det er ikke snavs på vinduet. Har tjekke det :o) 
Jeg bor i xxx, 2635 Ishøj, og du er velkommen til at ringe til mig. 

Canon Ixus. 8x optical zoom. 



Tre udsnitsforstørrelser af den lille mørke aftegning viser over og under 
aftegningens venstre side, hvad der uden tvivl er vingerne på et mindre 
insekt, der tæt på kameraets objektiv, flyver på tværs af 
fotograferingsretningen. 

Efter at have modtaget den udarbejdede rapport om sagen erklærer fotografen sig enig i 
konklusionen: 

Jeg er super glad for > at I har kigget på det; og så fik jeg også et svar på det. 1000 tak! 

2730 Herlev 16. juli 2015 

Torsdag d.16-7-2015 kl 21:07 stod jeg ude i haven og så på den flotte aften himmel. Skyerne lå 
rigtigt højt og luften var klar. 

Jeg fik lyst til at lave en lille ca. 1 min film på min nye telefon Microsoft 640. Jeg lavede filmen 
og stod ca. 10 min. bagefter og så op på den flotte himmel', og jeg bemærkede ikke nogen UFO's 
på himlen. 

Dagen efter så jeg filmen og så, at der ligesom var noget galt med indspilningen, der var 4 små 
streger i filmen. 






Åbnede VLC afspilleren, trykkede flere gange på - tangenten så at filmen blev afspillet langsomt, 
vælg fuld skærm 1920, med ca. 1 sek af gangen. Så blev de fire små streger til en UFO. 
Herefter så jeg hele filmen igennem og fandt en UFO mere der var tæt på mig. Samt på filmen 
kan man se 7 måske 10 andre UFOer i det fjerne som små prikker der flyver op og ned fra 
skyerne. Disse UFOer flyver i en gevaldig fart og er derfor svære at se med det blotte øje. Med 
alle de UFO's tænker jeg lige på at vi måske lige for tiden har fået fint besøg udefra. 

Det var meldingen fra en af de fotografer, der har fremsendt optagelser til nærmere 
undersøgelse oq efterforskning hos SUFOI's Fotoafdelinq. 



Screenprint fra en af de modtagne videosekvenser. 

Over den røde pil ses en af de små mørke aftegninger, der på videoen 
lynhurtigt ses bevæge sig i pilens retning. En brøkdel af et sekund senere ses 
på et af de øvrige screenprints den mørke aftegning som er indsat i 
udsnitsforstørrelse - med „udfoldede vinger" - i dette tilfælde uden tvivl et 
insekt tæt på kameraet. 


SUFOI's konklusion 

Efter adskillige gennemgange af det modtagne videomateriale ved hjælp af 
videoredigeringsprogrammer m.v. er SUFOI's Fotoafdeling ikke i tvivl om, at de små mørke 
aftegninger, der hurtigt flyver gennem billedfelterne i forskellige retninger og efterfølgende 
mystificerer fotografen, for de flestes vedkommende drejer sig om insekter tæt på kameraet og i 
andre tilfælde fugle på nogen afstand med den lyse himmel som baggrund. 

En tidligere behandlet fotosag har visse lighedspunkter: 
http://www.sufoi.dk/ufo-mails/um-2013/uml3-168.php . 

Fotografen er i sin tilbagemelding ikke uenig i denne konklusion, tilføjer, at der måske kan have 
været tale om skarnbasser og slutter: 

- Men tak for hjælpen og det er fantastisk at læse om alle observationerne på jeres hjemmeside. 
Det er en god hjemmeside og super arbejde I laver. 









Løst og facts 

Af Ole Henningsen 

Forbud mod opsendelse af små 
varmluftballoner uden tilladelse 

Det smukke syn af skylanterner, som stiger mod himlen, star ikke mal med den brandrisiko som 
opsendelse af lamperne udgør, oplyser beredskabsinfo.dk. 

Trafik- og Byggestyrelsen har konkluderet, at små varmluftballoner eller skylanterner, der også 
er kendt som rispapirlamper, per definition skal betragtes som ubemandede friballoner af 
kategorien „let". Det betyder, at brugen af lanterner er reguleret af en EU-forordning og derfor 
ikke må opsendes uden tilladelse fra Trafik- og Byggestyrelsen. 

En sådan tilladelse vil sandsynligvis ikke blive givet ud fra den viden, vi har i dag, da vi er af den 
opfattelse, at opsendelse umiddelbart ikke vil kunne ske på en måde, som er sikker i forhold til 
den øvrige luftfart og personer eller ejendom på jorden, siger Per Schmock, der er kontorchef i 
Trafik- og Byggestyrelsen. 

Skylanterner, som i de senere år ofte er blevet brugt ved bryllupper og andre festlige lejligheder, 
opsendes ved hjælp af varm luft. Det sker typisk ved at placere et lille brændende materiale i 
bunden af lampen, som varmer luften op, og som dermed får skylanternen til at svæve. 

Desværre udgør lanternen en væsentlig brandrisiko, og kan forvolde stor skade, hvis den 
eksempelvis lander i et stråtækt hus eller andre steder, hvor der er høj brandfare. 

Opsendelse af skylanterne i Danmark uden Trafik- og Byggestyrelsens tilladelse udgør nu en 
overtrædelse af reglerne og straffes efter luftfartslovens § 149, stk. 11, med bøde eller fængsel 
indtil fire måneder. 

http://www.beredskabsinfo.dk/indland/forbud-mod-opsendelse-af-skvlanterner-uden-tilladelse/ . 

Ritzau Fokus udsendte efterfølgende meddelelsen i samme form: 
http://newsbreak.dk/nu-er-det-slut-med-at-sende-rispapirlamper-til-veirs/ 




Tidl. NASA-astronaut Chris Ferguson i 

Danmark for Boeing 



Tidligere NASA-astronaut Chris Ferguson arbejder nu for amerikanske Boeing 
og præsenterede 20. oktober ved et møde i København programmet for 
firmaets rumkapsel CST-100 Starliner, der fra 2017 skal transportere 
astronauter op til ISS, Den Internationale Rumstation. 

Foto: Ole Henningsen 

Da den danske astronaut Andreas Mogensen for nylig var på job om bord på ISS, Den 
Internationale Rumstation, foregik transporten frem og tilbage naturligvis med en russiske 
Sojuz-rumkapsel. 

Siden de amerikanske rumfærger blev pensioneret i 2011, har transporten af astronauter til ISS 

varetaget af russerne. 

Den tidligere astronaut Chris Ferguson var kaptajn på den sidste 
rumfærgemission og arbejder nu for Boeing. Han var for nylig i 
Danmark i forbindelse med underskrivelsen af en udviklingskontrakt 
mellem Boeing Defence, Space & Security og Falck Schmidt Defence 
Systems i Odense, om fremstillingen af komponenter i 
kulfibermaterialer, som kan føre til lettere, stærkere og billigere 
rumfartøjer, herunder satellitter. 

Russiske Sojuz kan næppe påstås at være supermoderne teknologi, 
og NASA har bedt de to private firmaer SpaceX og Boeing om at 
udvikle rumkapsler, der fremover kan transportere astronauter op til 
ISS. 

Chris Ferguson præsenterede på mødet Boeings bud på fremtidens 
rumkapsel, der hedder CST-100 Starliner, mens SpaceX er i gang 
med at videreudvikle rumkapslen Dragon, der allerede benyttes til at 
transportere gods til ISS. 

CST-100 Starliner skal sendes op med en Atlas V-raket fra United 
Launch Alliance, som Boeing er medejer af, mens SpaceX vil bruge sin 
egen Falcon 9-raket til at løfte Crew Dragon til vejrs. 

Den første mission i 2017 bliver uden mandskab. Her er planen at 
lade den fuldautomatiske rumkapsel flyve til rumstationen og dokke 
med den. Anden mission senere i 2017 skal være med to astronauter - en fra Boeing og en fra 
NASA - som skal sendes op til ISS. 

Chris Ferguson fortalte på mødet, at Starliner er designet til at blive betjent af et menneske, og 
det digitale instrumentpanel kommer til at ligne det, man finder i cockpittet på et moderne 
jagerfly. 

Dette giver også plads til ekstra astronauter på hver mission. 


uanset nationalitet været 



Foto: Ole Henningsen 



Det betyder ligeledes, at ISS kan få en fast bemanding på syv astronauter i stedet for seks, 
hvilket vil give ekstra tid til videnskabelige eksperimenter 
på rumstationen. 

Landingen på Jorden igen skulle gerne blive så blød, at 
astronauterne ikke får så hård en medfart, som det ofte er 
tilfældet i dag. Det er også planen, at hver rumkapsel skal 
kunne genbruges mindst 10 gange. 

Både Boeing og SpaceX regner med, at de nye rumkapsler 
senere kan anvendes til at opsende rumturister, når først 
kapslerne har vist deres værd. Men i første omgang handler 
det om at få NASA-astronauter bragt sikkert til og fra ISS. 

Som astronaut i NASA var Chris Ferguson pilot på STS-115 
(Atlantis) missionen og kaptajn på STS-126 (Endeavour) 
missionen. Han var også kaptajn på den sidste rumfærge¬ 
mission STS-135 (Atlantis) i juli 2011, som markerede 
afslutningen på USA's rumfærgeprogram og har fløjet 
merevend 40 dage i rummet. Han har også fløjet mere end 
5.700 timer i mere end 30 forskellige flytyper som pilot og 
instruktør i US Navy. 

Efter Boeing-præsentationen viste Chris Ferguson film fra 
sine rumflyvninger. Det vakte stor munterhed i 
forsamlingen, da man på flere billeder fra rumfærgen og 
ISS kunne se ruller med gaffatape - et af rumfartens vigtige 
redskaber, som Ferguson udtrykte det. 

Da talen på tomandshånd kortvarigt efter det officielle 
program faldt på Chris Fergusons tidligere kollega, Edgar D. 

Mitchell, der som Apollo-14 astronaut var med på Månen, betegnede han denne som en absolut 
bemærkelsesværdig mand. 

Chris Ferguson uddybede ikke yderligere Mitchells kendte udtalelser om Area 51 og Roswell. 

Læs mere om Chris Ferguson og de nye rumkapselprojekter: 

https://ida.dk/event/316228 . 

http://www.isc.nasa.qov/Bios/htmlbios/ferquson.html , 

http://www.universetodav.com/121271/nasa-names-four-astronauts-for-first-boeinq-spacex-u- 

s-commercial-spacefliqhts/ og 

http://videnskab.dk/teknoloqi/nve-rumkapsler-skal-qore-bemandet-rumfart-sikrere-oq- 

billiqere?utm source=vores+nvhedsbrev&.utm campaiqn = 2bb8c8c326- 

2015102110 21 2015&utm medium=email&utm term=0 d2f5c83eb4-2bb8c8c326-207967049 



Tidligere NASA-astronaut Chris 
Ferguson og UFO-Mails Ole 
Henningsen 

Foto: Ole Henningsen 











